Eveo

‍Eveo on 17. joulukuuta 2022 toimintansa aloittanut kaupallinen televisiokanava. Antenniverkossa Eveo näkyy E-kanavanipun lähetysalueella kanavapaikalla 17, kaapelitelevisioverkossa se on saatavilla lähes koko maassa. == Toiminta == === Joulukuu 2022 – Kesäkuu 2023 === Kanava oli joulukuusta 2022 kesäkuuhun 2023 nimellä TapahtumaTV Eveo. Ohjelmat keskittyivät ensisijaisesti tapahtumiin ja niihin liittyviin ennakko- ja teemaohjelmiin, -ohjelmasarjoihin sekä koostelähetyksiin tapahtumien kohokohdista. Ohjelmat lähetettiin television kanavapaikalla 17 pääsääntöisesti viikonloppuisin. Kanavan perusti Helsingin Vallilassa toimiva, musiikin verkkokoulutuksesta tunnettu Rockway Oy, joka koronavuosina toteutti Keikalla-palvelussaan tapahtumien suoratoistolähetyksiä. Samaa kevyttä tuotantotapaa se pyrkii nyt soveltamaan Eveo-kanavallaan. Aluksi ohjelmaa lähetetään vain määräaikaisen toimiluvan sallimat 12 tuntia viikossa painottuen viikonloppuihin. Rockway on hankkinut oikeudet Seinäjoen Tangomarkkinoiden televisiointeihin Alfa-tv:ltä, joka lopetti toimintansa marraskuussa 2022, kolmisen viikkoa ennen kuin Eveo aloitti lähetykset. Helsingin Sanomien Tero Kartastenpää luonnehti Eveon konseptia ”valtakunnalliseksi paikallistelevisioksi” ja pani merkille joulupäivänä 2022 lähetetyn, Sasu Laukkosen ja Alessandro Karttusen juontaman Menumestarit- ohjelman perustuneen runsaaseen tuotesijoitteluun. Muita alkuvaiheen ohjelmia Eveolla ovat Pasi Kostiaisen kevyen musiikin veteraanien haastattelusarja Starat, kooste Tampereella pidetystä Auto- ja liikennegaalasta sekä kansanmusiikkiesitykset ja Jari Sillanpään joululaulut. Eveon aikeissa on myös lähettää liike-elämän tapahtumista, kuten Yrittäjäfoorumista ja Business Fight Helsingistä. Muita vuodeksi 2023 luvattuja ohjelmia ovat Iskelmämestari- laulukilpailu, Laulutehdas ja Maailman onnellisin kansa. Kanava aikoo jatkaa myös Alfa-tv:ltä tuttuja frisbeegolf-kisalähetyksiä. === Kesäkuu 2023 – marraskuu 2023 === Kanava pudotti TapahtumaTV-etuliitteen pois nimestään ja otti nimekseen Eveo. Kanava lähetti 7. kesäkuuta 2023 alkaen sekä Digitan antenniverkossa kanavanippu E:ssä että kaapeliverkossa ohjelmaa. Ohjelmistossa mm. Tangomarkkinat, Iskelmäviikko ja Miss Suomi. Syyskuusta 2023 alkaen kanava näkyi pääosin vain DNA:n, Elisan, Telian ja Ålcomin kaapelitelevisioverkossa. === Marraskuu 2023 – === Eveo tv-kanava brändeineen siirtyi 17. marraskuuta 2023 yrityskaupan myötä Eveo Oy -nimiselle uudelle yritykselle. Eveo Oy on täysin yksityisessä suomalaisessa omistuksessa ja sen takana kolme suomalaista tv-alan ammattilaista. Näillä kolmella on yhteensä 95 prosentin omistus. Vähemmistöosakkaana on kanavan edellinen omistaja. Koko tv-kanavaa pyöritetään täysin poikkeuksellisesti vain 5 hengen tiiminä. Kanavalla ei ole mitään tekemistä aiemmin Suomessa toimineiden kanavien kanssa. Täysin uudistettuna Eveo aloitti maanantaina 1. tammikuuta 2024. Eveo on uusi kotimainen, itsenäinen, valtakunnallinen ja vapaasti katsottava tv-kanava. Eveo siirtyi kanavanipusta E kanavanippuun C tammikuussa 2024. Kanavalla on vain yksi pääkohderyhmä, yli 45-vuotiaat suomalaiset. Tämä kohderyhmä määrittelee sekä ohjelmahankinnat että tavoitteen ketä halutaan katsojiksi. Vastaavanlaista kanavaa ei ole koko Pohjois-Euroopassa. Kanava tekee säännöllisesti katsojistaan profiilitutkimuksia. Vuoden 2024 profiilitutkimuksia tehdään neljä. Profiilitutkimukset tekee kotimainen tutkimusyhtiö. Eveon katsojat ovat 75 % yli 45 -vuotiaita 40 % naisia 27 % päättävässä asemassa olevia 58 % asuu kaapelitaloudessa 63 % katsoo säännöllisesti 65 % sisältö kiinnostaa melko / erittäin paljon 73 % katsoo yli 2 tuntia lineaarista tv:tä joka päivä 80 % aikoo katsoa jatkossa kanavaa Tutkimuksen lähde: Feelback Oy, Eveo tv-kanava profiilitutkimus 6 / 2024. n: 185 Kaikki ohjelmat ovat kotimaisten pientuottajien tekemiä ohjelmia. Ohjelmat eivät ole mitään formaatteja. Eveo haluaa tarjota tälle kotimaisille katsojakohderyhmälle uuden tavan nauttia uudenlaisista ohjelmista uusilla kohderyhmää puhuttelevilla tähdillä. Lisäksi kanava haluaa tarjota pienille ja keskisuurille tv-tuotantotahoille töitä tarjoamalle heille selkeän uuden alustan päästä parrasvaloihin. Eveo näkyy päivittäin sekä antennissa että kaapelissa. Kanava lähettää viikottain liki 70 tuntia ohjelmaa. Lähetysajat ovat: * Antennitalouksissa ma–su klo 8.30–10 ja 15.30–21. Antennitalouksien tv-kuvan jakelu on monopoliasemassa olevan Digitan hallinnoima ja hinnoittelun myötä Eveo ei vielä pysty lähettämään enempää ohjelmaa. * Kaapelitalouksissa ma–su klo 8.30–10 ja 15.30–00. Kanavan tavoittavuus ensimmäisen puolen vuoden jälkeen on ollut todella hieno. Kesällä 2024 Eveo alkoi näyttää pornoa viikonloppuöisin klo 00–02. == Lähteet == == Aiheesta muualla == * Eveo.fi Luokka:Suomalaiset televisiokanavat Luokka:Vuonna 2022 perustetut televisiokanavat